
Πέμπτη, 06 Αυγούστου 2026

ΔΕΛΤΙΟ ΤΥΠΟΥ

Συνέχεια ενημέρωσης αναφορικά με τον εντοπισμό και διάσωση 32 αλλοδαπών από το ακρωτήριο Ταίναρο –Παροχή συνδρομής σε Ι/Φ σκάφος στη Χαλκίδα– Παροχή συνδρομής σε Ι/Φ σκάφος στη Σέριφο – Παροχή συνδρομής σε χειριστή σανίδας όρθιας κωπηλασίας στην Αλόννησο – Σύλληψη αλλοδαπού στη Μύρινα– Διακομιδές ασθενών 


Συνέχεια ενημέρωσης:
[bookmark: _GoBack]Αναφορικά με τον εντοπισμό και την περισυλλογή 32 αλλοδαπών στη θαλάσσια περιοχή 62 ν.μ. νότια-νοτιοδυτικά του ακρωτηρίου Ταίναρο τις απογευματινές ώρες την 04.08.2026 συνελήφθησαν δύο αλλοδαποί (υπήκοοι Αιγύπτου), ηλικίας 38 και 26 ετών,από στελέχη της Λιμενικής Αρχής της Καλαμάτας. Οιανωτέρω συνελήφθησαν για παράβαση του Ν. 3386/2005 «Παράνομη είσοδος στη χώρα», του Ν. 5038/23 «Διευκόλυνση», του Ν. 5275/2026 «Προώθηση πολιτικών νόμιμης μετανάστευσης», του άρθρου 306 «Έκθεση» και του άρθρου 45 «Συναυτουργία» του Π.Κ., καθώς αναγνωρίστηκαν από τους υπόλοιπους αλλοδαπούς επιβαίνοντες της λέμβου ως οι διακινητές που τους μετέφεραν από τη Λιβύη στην Ελλάδα, έναντι χρηματικής αμοιβής. Σύμφωνα με τους αλλοδαπούς εκκίνησαν τις πρώτες πρωινές ώρες την 02.08.2026 από παράλια της Λιβύης, πλησίον της περιοχής «Βεγγάζη». Προανάκριση διενεργείται από το Κεντρικό Λιμεναρχείο Καλαμάτας. 

*****

Τις απογευματινές ώρες χθες, ενημερώθηκε η Λιμενική Αρχήτης Χαλκίδας για περιστατικό ακυβερνησίας ιστιοφόρου (Ι/Φ) σκάφους σημαίας Ηνωμένου Βασιλείου, λόγω μηχανικής βλάβης, το οποίο έπλεε στη θαλάσσια περιοχή νότιου Ευβοϊκού κόλπου. Στο ιστιοφόρο επέβαιναν τέσσερις αλλοδαποί (υπήκοοι Ηνωμένου Βασιλείου) Το Ι/Φ εντοπίστηκε από θαλαμηγό (Θ/Γ) σκάφος και έπειτα κατέπλευσε με ασφάλεια στον νότιο εμπορικό λιμένα Χαλκίδας, με τη συνδρομή του Θ/Γ.. Από το Κεντρικό Λιμεναρχείο Χαλκίδας, απαγορεύτηκε ο απόπλους του Ι/Φ σκάφους μέχρι την προσκόμιση σχετικού βεβαιωτικού αξιοπλοΐας, ενώ από το συμβάν δεν αναφέρθηκε τραυματισμός και δεν παρατηρήθηκε θαλάσσια ρύπανση.

*****

Τις απογευματινές ώρες χθες, ενημερώθηκε η Λιμενική Αρχή της Σερίφου ότι ένα ιστιοφόρο (Ι/Φ) σκάφος με πέντε αλλοδαπούς(1 υπήκοος Πολωνίας και 3 υπήκοοι Γερμανίας), επιβαίνοντες, βρίσκεται σε δυσχερή θέση, λόγω θραύσης ιστίου, στη θαλάσσια περιοχή ακρωτηρίου «ΑΓΚΟΥΦΙ» βορειοανατολικά ν. Σερίφου. Αμέσως, για την περιοχή αναχώρησαν ένα Περιπολικό σκάφος Λ.Σ.-ΕΛ.ΑΚΤ. (ΠΛΣ) και το αλιευτικό (Α/Κ) σκάφος «ΕΥΑΓΓΕΛΙΣΤΡΙΑ» Ν. Σύρου 1257, προς παροχή συνδρομής. Το Ι/Φ αγκυροβόλησε με ασφάλεια, με τη συνδρομή του Α/Κ, στον όρμο Λιβαδιού Σερίφου, με τους επιβαίνοντές του καλά στην υγεία τους. Από τον Λιμενικό σταθμό Σερίφου που διενεργεί την προανάκριση, απαγορεύτηκε ο απόπλους του Ι/Φ μέχρι την αποκατάσταση της βλάβης και την προσκόμιση βεβαιωτικού αξιοπλοΐας από τον νηογνώμονα που το παρακολουθεί. Από το συμβάν δεν παρατηρήθηκε θαλάσσια ρύπανση. 

*****

Τις απογευματινές ώρες χθες, ενημερώθηκε η Λιμενική Αρχή της Αλοννήσου για την ύπαρξη αγνοούμενου χειριστή σανίδας όρθιας κωπηλασίας στη θαλάσσια περιοχή της παραλίας Μεγάλου Μουρτιά της Αλοννήσου. Αμέσως, στην περιοχή μετέβη ένα Περιπολικό σκάφος (ΠΛΣ), το οποίο εντόπισε τον 14χρονο χειριστή κοντά στην ακτή, συνοδεία έτερου χειριστή σανίδας όρθιας κωπηλασίας. Οι δύο χειριστές αποβιβάστηκαν με ασφάλεια στη στεριά, με τη συνοδεία του ΠΛΣ, καλά στην υγεία τους. Από τον Λιμενικό σταθμό Αλοννήσου κινήθηκε η διαδικασία επιβολής των προβλεπόμενων διοικητικών κυρώσεων. 

*****

Τις πρωινές ώρες χθες, συνελήφθη ένας 38χρονος ημεδαπός για παράβαση του άρθρου 64 του Ν. 4849/21 «Περί υπαίθριου εμπορίου» από στελέχη της Λιμενικής Αρχής της Μύρινας. Συγκεκριμένα, σε έλεγχο που διενεργήθηκε στη Χερσαία Ζώνη Λιμένα Μύρινας, βρέθηκαν στην κατοχή του 38χρονου δύο κιβώτια που περιείχαν εκατόν είκοσι τέσσερα (124) τεμάχια βιομηχανικών προϊόντων, χωρίς τα νόμιμα παραστατικά κατοχής ή διακίνησης τους. Από το Λιμεναρχείο Μύρινας που διενεργεί την προανάκριση, κατασχέθηκαν τα ανωτέρω ανευρεθέντα είδη. 

*****

Με μέριμνα του Κέντρου Επιχειρήσεων του Λιμενικού Σώματος-Ελληνικής Ακτοφυλακής πραγματοποιήθηκαν οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
-27χρονης, από το λιμάνι της Σκιάθου στο λιμάνι του Βόλου, με το Ε/Π-Τ/Ρ «ΠΑΝΑΓΙΑ ΟΔΗΓΗΤΡΙΑ» Ν.Π. 12397,
-32χρονου και 32χρονης, από το λιμάνι της Σκιάθου στο λιμάνι του Βόλου, με το Τ/Ρ-Α/Ψ «ΜΑΤΘΙΛΔΗ» Ν.Σ. 45 και 
-52χρονου, από το λιμάνι της Αλοννήσου στο λιμάνι του Βόλου, με το Ε/Π-Τ/Ρ «ΑΞΙΟΝ ΕΣΤΙ» Ν.Π. 10001.

